Santa Cecilia

I Santa Cecilia, a misusúlat múring Cecelia, métung yang Romanang virgen martir a gagalángan da déng Catholico, Orthodoxo, Anglicano, ampó réng áliwang pisamban a Lutherano, anti king Pisamban ning Suecia (Sweden). Mégí yang patrona ning musica ampó déng musicos, úling mísúlat a ká bang títigtig la réng musicos anyang casal na,"dinalit ya king púsú na king Ginû".  Mítagulaling la kaya déng piezang musical, at néng fiesta na, kéng 22 ya ing Noviembre, maki concierto ampóng fiestang musical. Áusan dé múring Cecilia ning Roma.